Barthélemy Foehr

De Barthélemy (Bartholomaeus) Foehr (Föhr), gebuer den 3. Dezember 1773 zu Iechternach, an do gestuerwen de 27. Dezember 1855, war e lëtzebuergesche Gierwer, Proprietär a Gemengepolitiker.Liste des maires respectivement bourgmestres de la ville d'Echternach. Archives de la Ville d'Echternach.

Hie war Buergermeeschter vun Iechternach vum 10. Mäerz 1819Datum vun der Nominatioun laut der Liste des maires respectivement bourgmestres de la ville d'Echternach. Archives de la Ville d'Echternach. bis den 8. Januar 1820, a vum 2. Januar 1822 bis den 1. Januar 1823.

De Barthélemy Foehr war de Fils vum Balthasar Foehr an der Lucie Bernard(y). Am Joer 1806 huet hie sech mat der Lucie Wagener (Wagner) bestuet. D'Koppel huet op der Maartplaz, Eck Lëtzebuerger Strooss, gewunnt an hat véier Kanner:Staud, R.M. & J. Reuter, 1952. Die kirchlichen Kunstdenkmäler der Stadt Echternach. St. Paulus Druckerei, Luxemburg, S. 62-63.
 A. Marie (* 27. 2. 1810), bestuet de 14. Januar 1835 mam Charles Bech (1. Bestietnes), Gierwer vu Gréiwemaacher;
 Christine (*10. 11. 1820), bestuet den 8. Januar 1840 mam Charles Bech (2. Bestietnes); si waren d'Grousseltere vum Staatsminister Jos Bech;
 Jean Mathias (*2. 3. 1819), Gierwer, Deputéierten, Buergermeeschter vun Iechternach;
 Jean Pierre (*11. 5. 1824), Jurist, Magistrat, Chamberspresident an Diplomat.

Kategorie:Gebuer 1773
Kategorie:Lëtzebuergesch Buergermeeschteren
Kategorie:Buergermeeschtere vun Iechternach
Kategorie:Gestuerwen 1855